Fedor von Bock
<s>Fedor fon Bok (; Kistrin, 3. decembar 1880 — Hamburg, 4. maj 1945) je bio Generalfeldmarschall Vermahta, koji je služio kao komandant grupe armija Centar tokom napada nacističke Nemačke na Sovjetski Savez 1941. godine.</s><s>Fon Bok je smatran generalom koji sve radi „po pravilima“, i nije se puno mešao u politiku, ali takođe nije simpatisao one koji su se protivili Adolfu Hitleru.</s>

<s>Život i karijera 
Rođen je u Kistrinu (u to vreme je pripadao Brandenburgu u Nemačkoj).</s><s>Pohađao je vojnu akademiju, a zatim je stupio u Nemačku vojsku 1897. godine.</s><s>Borio se u Prvom svetskom ratu, i do 1918. je stekao čin majora.</s><s>Ostao je u armiji nakon završetka rata, služeći kao komandant Treće armijske grupe.</s>

<s>Bio je jedan od nekolicine oficira koji nisu smenjeni sa dužnosti kada je Hitler reorganizovao vojsku 1939. u osvit Drugog svetskog rata.</s><s>U to doba, fon Bok je bio zadužen da vodi grupu armija Sever tokom uspešne Invazije na Poljsku.</s><s>Nakon uspešnog vođenja blickriga protiv Francuske, Belgije, i Holandije, fon Bok je unapređen u feldmaršala.</s><s>Zatim mu je dato njegovo najčuvenije zaduženje; operacija Barbarosa, osvajanje Moskve i poraz Sovjetskog Saveza.</s><s>1941, fon Bok je izvršio invaziju na deo Poljske pod sovjetskom okupacijom, raskinuvši sporazum Ribentrop-Molotov između Nemaca i Sovjeta.</s><s>Do decembra, cela Poljska, Ukrajinska SSSR, kao i Belorusija i veći deo zapadne Rusije su bili osvojeni.</s>

<s>Međutim, fon Bok je imao nesreću da se suoči sa oštrom ruskom zimom, kada su njegovi vojnici dospeli na oko 30 km od Moskve.</s><s>Temperature su pale na prosečnih -30 °C, nemački vojnici su imali izrazito neodgovarajuću odeću, a suočili su se sa izrazito žilavim i veštim otporom Crvene armije.</s><s>Tenkovski motori su redovno otkazivali, a oružje se često kočilo.</s><s>Međutim, Hitler je naredio fon Boku da drži svoje pozicije.</s><s>Ruske snage, pod komandom maršala Georgija Žukova, su brzo prešle u protivofanzivu, odbacivši Nemce na 145 km od Moskve.</s><s>Nemačke žrtve su se merile hiljadama, a Nemci do kraja rata više nisu zapretili Moskvi.</s>

<s>Iako se lično protivio zverstvima koja su Nemci činili protiv sovjetskih civila, fon Bok nikada nije protestovao direktno kod Hitlera (mada je jednom prilikom naložio podređenom da podnese formalnu žalbu).</s><s>Nakon Hitlerovog samoubistva, fon Bok se stavio pod komandu admirala Karla Denica, novog vođe Nemačke.</s><s>Boraveći u Hamburgu, fon Bok je ubijen u savezničkom bombardovanju 4. maja 1945.</s>

<s>Njemački komandanti u Drugom svjetskom ratu</s>

